कार में बैठाकर की लूट, दो जगह एक जैसी वारदात
पुरानी धनारी और उथमण के पास कार में लिफ्ट लेने वाले दो अलग-अलग व्यक्तियों को लूटा
भास्करन्यूज| सरूपगंज
पुरानीधनारी के पास सोमवार दोपहर को बस से उतरकर जल्दी जाने के फिराक में एक कार से लिफ्ट मांगी। कार के अंदर बैठे लोगों ने उसके पास से 30 हजार रुपए लूट कर बनास के पास कार से उतारकर फरार हो गए।
जानकारी के अनुसार फूलेरा निवासी हीरालाल उर्फ पप्पू पुत्र चुन्नीलाल रावल सोमवार को पिंडवाड़ा से बस में सवार होकर सामान लेने के लिए गुजरात की ओर जा रहा था। धनारी के समीप एक होटल पर बस के चालक ने खाना खाने के लिए बस को रोक दी। हीरालाल के पास बाइक की चाबी रह गई थी उसे किसी जानकार को देने के लिए बस से नीचे उतरकर रोड की ओर गया। इसी दरम्यान हीरालाल के पास एक स्कार्पियों आकर रूकी कार गुजरात की ओर जा रही थी, तो वह भी जल्दी जाने के चक्कर में कार चालक से लिफ्ट मांगी, जिस पर कार चालक ने उसे कार में बिठा दिया। कार चालक गाडी को कस्बे के समीप एक होटल के कट से वापस मोड़कर पिंडवाड़ा की ओर ले गया। कार में बैठे लोगों ने उसके बैग में रखे तीस हजार रुपए लूट कर उसे एक लिफाफा पकड़ा दिया कि इसमें तुम्हारे पैसे है।
शेष| पेज 15
कारकरीब सात-आठ किलोमीटर दूर जाने के बाद कार के चालक ने हीरालाल को बनास के समीप रोड पर उतारकर वहां से वे फरार हो गए। हीरालाल दूसरे साधन से बनास से पिंडवाड़ा पहुंचा तथा उसने अपने साथ बीती आपबीती अपने मालिक को बताई। इस पर उसके मालिक ने पुलिस को सूचना दी। सोमवार करीब तीन बजे पुलिस मौके पर पहुंची तथा घटना की जानकारी लेकर नाकाबंदी करवाई, लेकिन कार का कोई सुराग नहीं लगा। वहीं पुलिस इस मामले को लेकर टालमटोल करती रही। इस संबंध में पीड़ित ने पुलिस में सूचना दी है।
लिफ्टदेकर बिठाया कार में, लुटने के बाद हाईवे पर फेंका
सिरोही.पालड़ी एम पुलिस ने एक युवक को लिफ्ट देने के बाद उससे नगदी सोने की मुकरी लूटने के बाद उसे फोरलेन पर ही फैंक गए। पालड़ी एम पुलिस ने बताया कि वेराविलपुर निवासी बाबरा पुत्र रामाराम देवासी ने थाने में दी रिपोर्ट में बताया कि उसने सोमवार दोपहर दो ढाई बजे आंबेश्वरजी के पास सिरोही की तरफ से रही एक सफेद कार से लिफ्ट मांगी। इस पर उन्होंने उसे कार में बैठाया तथा उथमण टोल नाका और पालड़ी एम के बीच उसके 1200 रुपए तथा कान में पहनी सोने की मुकरी लूट कर उसे फोरलेन पर फैंक गए। लूट की सूचना मिलने पर पालड़ी एम पुलिस ने टोल प्लाजा पहुंच कर सीसीटीवी कैमरे खंगाले तथा कार में सवार चारों युवकों के हुलिए को लेकर तलाश शुरु की।
hin_Deva hin_Deva bho_Deva hin_Deva hin_Deva hne_Deva hin_Deva hin_Deva hin_Deva